Rikunarita-ORG/Wikinium huggingface dataset:
# വേൾഡ് ഫ്ലോറ ഓൺ‌ലൈൻ

വേൾഡ് ഫ്ലോറ ഓൺ‌ലൈൻ| പ്രമാണം:WorldFloraOnline.png |
| വിഭാഗം | വിജ്ഞാനകോശം |
| ലഭ്യമായ ഭാഷകൾ | ഇംഗ്ലീഷ് |
| സൃഷ്ടാവ്(ക്കൾ) | ക്യൂ ഗാർഡൻസും മിസ്സൗറി ബൊട്ടാണിക്കൽ ഗാർഡനും |
| യുആർഎൽ | World Flora Online |
| ആരംഭിച്ചത് | ഒക്ടോബർ 2012 |

ലോകത്തിലെ സസ്യജാലങ്ങളുടെ ഒരു ഇന്റർനെറ്റ് അധിഷ്ഠിത സമാഹാരമാണ് **വേൾഡ് ഫ്ലോറ ഓൺ‌ലൈൻ**.

## വിവരണം

2020 ഓടെ അറിയപ്പെടുന്ന എല്ലാ സസ്യങ്ങളുടെയും ഒരു ഓൺലൈൻ ഡാറ്റാബേസ് പ്രസിദ്ധീകരിക്കുകയെന്ന ലക്ഷ്യത്തോടെ പ്ലാന്റ് ലിസ്റ്റിലേക്കുള്ള തുടർപദ്ധതിയായി 2012 ഒക്ടോബറിൽ ആരംഭിച്ച ഓപ്പൺ ആക്സസ് ഡാറ്റാബേസാണ് **വേൾഡ് ഫ്ലോറ ഓൺ‌ലൈൻ (WFO)**. ഇത് 2020 ഓടെ ലോകമെമ്പാടുമുള്ള സസ്യജാലങ്ങളുടെ നഷ്ടം തടയുകയെന്ന ലക്ഷ്യത്തോടെയുള്ള ഐക്യരാഷ്ട്രസഭയുടെ ജൈവ വൈവിധ്യ കൺവെൻഷന്റെ ഒരു പദ്ധതിയാണ്. 2011-2020 ലെ ഗ്ലോബൽ സ്ട്രാറ്റജി ഫോർ പ്ലാന്റ് കൺസർവേഷൻ (GSPC) അപ്‌ഡേറ്റ് ചെയ്ത ടാർഗെറ്റ് 1: “അറിയപ്പെടുന്ന എല്ലാ സസ്യങ്ങളുടെയും ഓൺലൈൻ ഡാറ്റാബേസ്” നിർമ്മിക്കുന്നതിനായി ലോകമെമ്പാടുമുള്ള ഒരു കൂട്ടം സ്ഥാപനങ്ങളാണ് ഇത് വികസിപ്പിച്ചിരിക്കുന്നത്.

അറിയപ്പെടുന്ന എല്ലാ സസ്യജാലങ്ങളുടെയും ആക്സസ് ചെയ്യാവുന്ന ഡാറ്റാബേസ് സസ്യസംരക്ഷണത്തിന്റെ അടിസ്ഥാന ആവശ്യമായി കണക്കാക്കിക്കൊണ്ടാണ് ഇത് നിർമ്മിക്കുന്നത്. ഇതിന്റെ മറ്റുലക്ഷ്യങ്ങൾ കൈവരിക്കുന്നതിനും നിരീക്ഷിക്കുന്നതിനും ഇത് ഒരു അടിസ്ഥാനം നൽകുന്നു. 2010 ൽ *ദി പ്ലാന്റ് ലിസ്റ്റ്* നിർമ്മിച്ചതോടെ ജി‌എസ്‌പി‌സിയുടെ മുമ്പത്തെ ലക്ഷ്യം നേടി. മിസോറി ബൊട്ടാണിക്കൽ ഗാർഡൻ, ന്യൂയോർക്ക് ബൊട്ടാണിക്കൽ ഗാർഡൻ, റോയൽ ബൊട്ടാണിക്കൽ ഗാർഡൻ എഡിൻബർഗ്, റോയൽ ബൊട്ടാണിക്കൽ ഗാർഡൻ, ക്യൂ തുടങ്ങിയ നാല് സ്ഥാപനങ്ങളുടെ പ്രാരംഭസംഘം 2012 ൽ ഡബ്ല്യുഎഫ്ഒ ആവിഷ്കരിച്ചു. ഇതിന്റെ നിർമ്മാണത്തിൽ 36 സ്ഥാപനങ്ങൾ ഏർപ്പെട്ടിരിക്കുന്നു.

## അവലംബം

## ഗ്രന്ഥസൂചി

* Miller, Chuck; Ulate, William (23 August 2017). "World Flora Online Project: An online flora of all known plants". *Proceedings of Taxonomic Databases Working Group (TDWG)*. **1**: e20529. doi:10.3897/tdwgproceedings.1.20529.`{{cite journal}}`: CS1 maint: article number as page number (link)
* "World Flora Online: An international initiative of the Global Partnership for Plant Conservation". The World Flora Online Consortium. Retrieved 6 November 2019.
* "World Flora Online". *Plant Science*. Missouri Botanical Garden. Retrieved 6 November 2019.
* "The Plant List". Royal Botanic Gardens, Kew; Missouri Botanical Garden. 2013. Archived from the original on 2019-05-23. Retrieved 6 November 2019., *see also* The Plant List
# ജനിതകവൈവിധ്യം

**ജനിതകവൈവിധ്യം** (ഇംഗ്ലീഷ്:**Genetic diversityജെനറ്റിൿ ഡൈവേഴ്സിറ്റി*) എന്നത് ഒരു സ്പീഷീസിന്റെ ജനിതകപരമായ ക്രമീകരണത്തിലെ ആകെ ജനിതകസ്വഭാവസവിശേഷതകളാണ്. ജനിതകസ്വഭാവസവിശേഷതകൾക്ക് വ്യതിചലിക്കാനായുള്ള പ്രവണതയെക്കുറിച്ച് വിവരിക്കുന്ന ജനറ്റിക്ക് വേരിയബിലിറ്റിയിൽ നിന്ന് ഇത് വ്യത്യസ്തപ്പെട്ടിരിക്കുന്നു.

മാറിക്കൊണ്ടിരിക്കുന്ന പരിസ്ഥിതിക്കനുസരിച്ച് ജനസമൂഹത്തിനു പിടിച്ചു നിൽക്കാനുള്ള വഴിയായി ജനിതകവൈവിധ്യം നിലകൊള്ളുന്നു. കൂടുതൽ വ്യതിയാനങ്ങൾക്കൊപ്പം, ഒരു ജനസമൂഹത്തിലെ ഏതാനും വ്യക്തികൾ പരിസ്ഥിതിക്കനുയോജ്യമായ വ്യതിയാനങ്ങളുള്ള അല്ലിലുകൾ ലഭിക്കും എന്നതിനാണ് കൂടുതൽ സാധ്യത. ആ അല്ലിലുകൾ വഹിക്കുന്ന പുതുതലമുറയെ ആ അംഗങ്ങൾ ഉൽപ്പാദിപ്പിക്കാനാണ് കൂടുതൽ സാധ്യത. ഈ വ്യക്തികളുടെ വിജയം മൂലം കൂടുതൽ തലമുറകളിലേക്ക് ഈ ജനസമൂഹം തുടരും.

## ഇതും കാണുക

* Center of diversity
* Genetic variability
* Genetic variation
* Human genetic variation
* Human Variome Project
* International HapMap Project

## അവലംബം
# ഉൽപരിവർത്തനം

**ഇംഗ്ലീഷ് വിലാസം**

ഒരു ജീവിയുടേയോ വൈറസിന്റെയോ ക്രോമസോമിനു പുറത്തുള്ള ഡി എൻ എയുടെയോ മറ്റു ജനിതകവസ്തുക്കളുടെയോ ന്യൂക്ലിയോടൈഡ് ശ്രേണിയിൽ ഉണ്ടാകുന്ന മാറ്റം ആണ് **ഉൾപരിവർത്തനം (Mutation)**. ഉൾപരിവർത്തനഫലമായി അതടങ്ങിയ ഡി എൻ എ നശിച്ചുപോവുകയോ അത് തെറ്റുതിരുത്തൽ പ്രക്രിയ അല്ലെങ്കിൽ തകരാർ മാറ്റൽ പ്രക്രിയയ്ക്കു വിധേയമാവുകയോ ചെയ്യാം. അല്ലെങ്കിൽ ഈ മാറ്റത്തിൽ മറ്റൊരു തകരാർ സംഭവിക്കുകയോ ആകാം.) അല്ലെങ്കിൽ ആ ന്യൂക്ലിയോടൈഡ് പകർപ്പെടുക്കപ്പെടുന്ന സമയത്ത് തെറ്റുണ്ടാവുകയും ചെയ്യാം. ഡി എൻ എയിലെ ഒരു ഭാഗം മുറിഞ്ഞുപോയോ മറ്റൊരു ഡി എൻ എ ഭാഗം ഈ ഡി എൻ എയിൽ പുതുതായി കൂടിച്ചേർന്നോ ഉൾപരിവർത്തനം നടക്കാം. ഉൾപരിവർത്തനം ഒരു ജീവിയുടെ നിരീക്ഷണവിധേയമായ സ്വഭാവത്തിൽ പ്രത്യക്ഷമായ വ്യത്യാസം വരുത്തുകയോ വരുത്താതിരിക്കുകയോ ചെയ്യാം. പരിണാമം, ക്യാൻസർ, രോഗപ്രതിരോധസംവിധാനത്തിന്റെ വികാസം തുടങ്ങിയ സ്വാഭാവികമോ അസ്വാഭാവികമോ ആയ പ്രക്രിയകളിൽ ഉൾപരിവർത്തനം പങ്കുവഹിക്കുന്നുണ്ട്.

ഉൾപരിവർത്തനം, ന്യൂക്ലിയോടൈഡിലെ ക്രമത്തിൽ പല വ്യത്യസ്ത തരത്തിലുള്ള മാറ്റങ്ങൾക്കും കാരണമാകാറുണ്ട്. ജീനുകളിലെ ഉൾപരിവർത്തനം, മൂന്നു സാദ്ധ്യതയ്ക്കിടയാക്കും. ഒന്നുകിൽ, ജീനുകളിൽ ഒരു മാറ്റവും പ്രത്യക്ഷത്തിൽ കാണിക്കാറില്ല; അല്ലെങ്കിൽ, ജീനിന്റെ ഉത്പന്നം മാറാൻ ഇടയാകും, അല്ലെങ്കിൽ പ്രവർത്തിക്കുന്ന ഒരു ജീൻ ഉൾപരിവർത്തനം നടന്ന് അതിന്റെ പ്രവർത്തനശേഷിയില്ലാതാകാനോ ഭാഗികമാകാനോ മതി. ഡ്രോസോഫില ഐച്ചയിൽ നടത്തിയ പരീക്ഷണങ്ങൾ, ഇത്തരം ഉൾപരിവർത്തനങ്ങൾ ജീനുകൾക്കുണ്ടായാൽ അതുണ്ടാക്കുന്ന മാംസ്യത്തിന്റെ ഘടനയിലും മാറ്റമുണ്ടാകും. ഈ മാറ്റം പലപ്പോഴും ആ ജീവിക്ക് ദോഷകരമാകാനിടയാകും. ഈ 70% ആണീ മാറ്റമെങ്കിൽ അത് ആ ജീവിക്ക് വലിയ നശീകരണഫലം വരുത്തിവയ്ക്കും. ബാക്കിയുള്ളവ ഒന്നുകിൽ നിർദ്ദോഷകരവും അല്ലെങ്കിൽ, നേരിയതോതിൽ ഗുണകരവും ആയിരിക്കാം. ഇത്തരം ഉൾപരിവർത്തനം ജീവികൾക്കു പലപ്പോഴും ദോഷകരമായതുമൂലം ഇത്തരം ഉൾപരിവർത്തനവിധേയമായ ജീനുകളെ പഴയ അവസ്ഥയിലേക്ക് എത്തിച്ച് കേടുതീർക്കാനുള്ള മെക്കാനിസം ജീവികളിൽത്തന്നെ അന്തർലീനമായിരിക്കുന്നു.

## അവലംബം
# സഹകരണം (ജീവപരിണാമം)

**ഇംഗ്ലീഷ് വിലാസംസഹകരണം** പരിണാമ പ്രക്രിയയിൽ, ജീവജാലങ്ങൾ ഒരുമിച്ച് പ്രവർത്തിക്കുകയോ അല്ലെങ്കിൽ പൊതുവായ പരസ്പര ആനുകൂല്യങ്ങൾക്ക് വേണ്ടി പ്രവർത്തിക്കുകയോ ചെയ്യുന്ന പ്രക്രിയയാണ്. സാമൂഹിക പങ്കാളികളുടെ പ്രത്യുൽപാദന വിജയം വർദ്ധിപ്പിക്കുന്നതിനായി ഏതെങ്കിലും അനുകൂലനം (ജീവികളുടെ പരിസരവുമായുള്ള ഒത്തിണങ്ങൽ) ആവിഷ്കരിക്കപ്പെടുന്നത് കുറഞ്ഞത് ഒരു ഭാഗം മാത്രമായിട്ടാണ് ഇതിനെ സാധാരണയായി നിർവ്വചിച്ചിരിക്കുന്നത്. ഉദാഹരണത്തിനു പ്രദേശിക ആൺ സിംഹങ്ങളുടെ ഗർജ്ജനങ്ങൾ നുഴഞ്ഞുകയറ്റക്കാരെ നിരുത്സാഹപ്പെടുത്തുക വഴി ഒപ്പമുള്ള മറ്റു സിംഹങ്ങൾക്കും പ്രയോജനകരമാകുന്നു.

ഈ പ്രക്രിയ സംഘത്തിനുള്ളിലെ മത്സരവുമായി വ്യത്യാസപ്പെട്ടിരിക്കുന്നു. സ്വാർത്ഥപരമായ കാരണങ്ങളാൽ വ്യക്തികൾ തമ്മിൽ പരസ്പരം പ്രവർത്തിക്കുന്നു. സഹകരണം മനുഷ്യരിൽ മാത്രമല്ല, മറ്റ് മൃഗങ്ങളിലും കാണപ്പെടുന്നു. നാനാവർണ്ണമായ മൃഗക്കൂട്ടമായ സീബ്ര മുതൽ തുടങ്ങി ചിന്നം വിളിക്കുന്ന ആഫ്രിക്കൻ ആനകൾ വരെയുള്ള വൈവിധ്യമുള്ള വർഗീകരണ സംഘങ്ങൾ കാണിക്കുന്ന പരസ്പര സഹകരണം വളരെ വലുതാണ്. പല ജന്തുക്കളുടെയും സസ്യജാലങ്ങളുടെയും വർഗ്ഗങ്ങൾ അവരുടെ സ്വന്തം വർഗ്ഗങ്ങളിലെ അംഗങ്ങളും മറ്റു വർഗ്ഗങ്ങളിലെ അംഗങ്ങളുമായി സഹകരിക്കുന്നു.

## ജന്തുക്കളുടെ ഇടയിലെ സഹകരണം

മൃഗങ്ങളുടെയിടയിൽ ബന്ധുക്കൾ തമ്മിലാണു കൂടുതലും സഹകരണം കണ്ടുവരുന്നത്. ഒരു ജീവിയ്ക്ക് അതിജീവിക്കാനുള്ള സാധ്യത ആദ്യം വിനാശകരമായി തോന്നിയേക്കാം എങ്കിലും ബന്ധപ്പെട്ട വ്യക്തിയെ സഹായിക്കുന്ന സമയവും വിഭവങ്ങളും യഥാർത്ഥത്തിൽ ദീർഘകാലത്തേയ്ക്ക് പ്രയോജനകരമാണ്. ബന്ധുക്കൾ ജനിതകമാതൃകയുടെ പങ്കുവഹിക്കുന്നതിനാൽ, വാസ്തവത്തിൽ ഓരോ വ്യക്തിക്കും അതിജീവിക്കാനുള്ള സാധ്യത വർധിപ്പിക്കുന്നു. സഹായകാരിയുടെ ജനിതകഗുണങ്ങൾ ഭാവി തലമുറകൾക്ക് കൈമാറുകയും ചെയ്യുന്നു.

## അവലംബം
# വംശനാശം സംഭവിച്ച ജീവികൾ

**ഇംഗ്ലീഷ് വിലാസം**

ജീവശാസ്ത്രപരമായി പരിസ്ഥിതിയിൽ ജീവജാലത്തിൽ ഉപവർഗ്ഗത്തിന്റെ അവസാനം സംഭവിച്ച ജീവികൾ ആണ് **വംശനാശം സംഭവിച്ച ജീവികൾ**. പരിസ്ഥിതിയിൽ വംശനാശം സംഭവിച്ച ജീവികൾ ഉപവർഗ്ഗത്തിലെ അവസാനത്തെ പ്രതിനിധിയും മരിക്കുമ്പോഴാണ് ഇവയെ വംശനാശം സംഭവിച്ചതായി കണക്കാക്കുന്നത്. ഡോഡോ പക്ഷികളും, ദിനോസറുകളും ഇതിനുദാഹരണങ്ങളാണ്. ഐ യു സി എൻ പട്ടികയിൽ ഇവയെ EX എന്നു സൂചിപ്പിക്കുന്നു.

## കാരണങ്ങൾ

പ്രജനനം നടക്കാതെ പോകുകയോ, പ്രജനനത്തിനാവശ്യമായ പ്രകൃതി സാഹചര്യങ്ങൾ ഇല്ലാതിരിക്കുകയോ, മറ്റു ജനുസ്സുകളുമായുള്ള പ്രജനനമോ ഇതിനു കാരണമാകാം. വസൂരി വൈറസ്സുകളെ മനുഷ്യർ ഉന്മൂലനം ചെയ്തതാണ്. അങ്ങനെ പല വിധത്തിൽ ജീവികൾക്ക് വംശനാശം സംഭവിക്കാം.

ഡോഡോ പക്ഷി മൗറീഷ്യസ്, 1651 ൽ Jan Savery വിശദീകരിച്ചത്, വംശനാശം സംഭവിച്ച ജീവിക്ക് നൂതന ഉദാഹരണമാണ്.
## അവലംബം
# മനുഷ്യപരിണാമം

ആധുനിക മനുഷ്യൻ രൂപപ്പെട്ട പരിണാമപ്രക്രിയകളെയാണ് **മനുഷ്യപരിണാമം** അഥവാ **ഹ്യൂമൺ ഇവല്യൂഷൻ** എന്ന് പറയുന്നത്. എല്ലാ ജീവികളുടേയും അവസാന പൊതുപൂർവ്വികനിൽ നിന്നാണ് മനുഷ്യവർഗ്ഗോത്പത്തിയും നടന്നതെങ്കിലും മനുഷ്യപരിണാമത്തിൽ പൊതുവേ പ്രൈമേറ്റുകൾ എന്ന വർഗ്ഗത്തിന്റെ പരിണാമ- വികാസ ചരിത്രമാണ് ഉൾപ്പെടുത്തിയിരിക്കുന്നത്. അതിൽത്തന്നെ ഹോമോ എന്ന ജീനസ് രൂപപ്പെട്ട പ്രക്രിയയും. ഹൊമിനിഡുകൾ അഥവാ ഗ്രേറ്റ് ഏപ്പുകളിൽ രൂപപ്പെട്ട ഹോമോ സാപ്പിയൻസ് എന്ന സ്പീഷീസിന്റെ പരിണാമചിത്രം മനുഷ്യപരിണാമചരിത്രമായി പരിഗണിക്കാം. ഭൗതിക നരവംശശാസ്ത്രം, പ്രൈമറ്റോളജി, പുരാ നരവംശശാസ്ത്രം, ഇത്തോളജി, ഭാഷാവികാസശാസ്ത്രം, പരിണാമ മനഃശാസ്ത്രം, ഭ്രൂണശാസ്ത്രം, ജനിതകശാസ്ത്രം എന്നീ മേഖലകളിൽ ഉണ്ടായ അഭൂതപൂർവ്വമായ മുന്നേറ്റങ്ങൾ മനുഷ്യ പരിണാമപഠനങ്ങളിൽ മുഖ്യപങ്കുവഹിച്ചിട്ടുണ്ട്. മനുഷ്യനുൾപ്പെടെയുള്ള പ്രൈമേറ്റുകൾ എന്ന വിഭാഗം 85 ദശലക്ഷം വർഷങ്ങൾക്കുമുമ്പ് അവസാന ക്രീറ്റേഷ്യസ് യുഗത്തിൽ ഇതര സസ്തനികളിൽ നിന്ന് വേർപിരിഞ്ഞതായി ജനിതകപഠനങ്ങൾ തെളിയിക്കുന്നു. 55 ദശലക്ഷം വർഷങ്ങൾക്കുമുമ്പ് പാലിയോസീൻ കാലയളവിൽ പരിണാമഘട്ടത്തിലെ ആദ്യ ഫോസിലുകൾ ലഭിച്ചു. ഗിബ്ബണുകൾ ഉൾപ്പെടുന്ന ഹൈലോബാറ്റിഡേ (Hylobatidae) ഫാമിലിയിൽ നിന്ന് 15-20 ദശലക്ഷം വർഷങ്ങൾക്കുമുമ്പ് ഹോമിനിഡേ (Hominidae) ഫാമിലി വേർപിരിഞ്ഞു. 14 ദശലക്ഷം വർഷങ്ങൾക്കുമുമ്പ് ഹൊമിനിഡേ ഫാമിലിയിൽ നിന്ന് ഒറാങ് ഉട്ടാനുകൾ ഉൾപ്പെടുന്ന പോൻജിനേ (Ponginae) ഫാമിലി വേർപെട്ടു. മനുഷ്യവർഗ്ഗപരിണാമത്തിലെ മുഖ്യഅനുകൂലനമായി കരുതപ്പെടുന്നത് ഇരുകാലി നടത്ത (Bipedal locomotion) മാണ്. സാഹിലാന്ത്രോപ്പസ് (Sahilanthropus), ഓറോറിൻ (Orrorin) എന്നീ ഹോമിനിനുകളാണ് ഇരുകാലിനടത്തം (ബൈപീഡലിസം) കാട്ടിയ ഏറ്റവും പുരാതനമനുഷ്യരൂപമെന്ന് കരുതപ്പെടുന്നു.

## പ്രൈമേറ്റുകൾ

കൈകാലുകളിൽ അഞ്ചുവിരലുകൾ
മറ്റ് വിരലുകളോട് സമ്മുഖമാക്കാവുന്ന തള്ള വിരൽ
ഒരു ജോഡി മുലക്കാമ്പുകൾ
പരന്ന നഖം
ഒരേ വസ്തുവിൽ കേന്ദ്രീകരിക്കാവുന്ന കണ്ണുകൾ
പ്രൈമേറ്റുകളെ പ്രോസിമിയൻസ് എന്നും ആന്ത്രോപ്പോയിഡ് എന്നും തരംതിരിക്കാം.
. പ്രോസിമിയൻസ്- രാത്രിസ‍ഞ്ചാരം,ഒറ്റക്ക് ജീവിക്കുന്ന പ്രകൃതം, ചെറുപ്രാണികളെ ആഹാരമാക്കുന്നു. ടാർസിയർ, ലോറിസ്, ലിമർ എന്നിവ ഉദാഹരണങ്ങൾ.
. ആന്ത്രോപോയിഡ്സ്- ഇവയെ രണ്ടായി തിരിക്കാം.
1.സെർക്കോപിത്തിക്കോയിഡെ- പകൽസഞ്ചാരം, കൂട്ടായജീവിതം, പഴങ്ങളും ഇലകലും ഭക്ഷിക്കുന്നു. കുരങ്ങുകൾ ഉദാഹരണം.
2. ഹോമിനോയിഡിയേ- ഗിബ്ബൺ, ഒറാങ്ഉട്ടാൻ, ഗൊറില്ല, ചിമ്പാൻസി, മനുഷ്യൻ എന്നിവ ഉൾപ്പെടുന്നു.
36 ദശലക്ഷം വർഷങ്ങൾക്കുമുമ്പ് ഏഷ്യ, ആഫ്രിക്ക എന്നിവിടങ്ങളിൽ പ്രൈമേറ്റുകളുടെ ഒരു വിഭാഗം ഉത്ഭവിച്ചു. ഇവർ വൃക്ഷവാസികളായിരുന്നു. വിരലുകൾ വൃക്ഷങ്ങളിൽ ചുറ്റിപ്പിടിക്കാൻ ഉപയോഗിച്ചിരുന്നു. കൈവിരലുകളിൽ പരന്ന നഖങ്ങൾ ഉണ്ടായിരുന്നു. ത്രിമാനക്കാഴ്ചയും വർണ്ണക്കാഴ്ചയും അവർക്കുണ്ടായിരുന്നു.

### പ്രോസിമിയനുകൾ

ഏറ്റവും താഴ്ന്ന പ്രേമേറ്റുളാണിവ.

### ആന്ത്രോപ്പോയിഡുകൾ

മനുഷ്യസദൃശ്യമുള്ള പ്രൈമേറ്റുകൾ ഇവയാണ്.

### അവലംബം
# ജൈവഭൂമിശാസ്ത്രം

Frontispiece to Alfred Russel Wallace's book *The Geographical Distribution of Animals*
ഭൂമിശാസ്ത്രപരമായ സ്ഥലത്തിലും ഭൗമസമയത്തിലും സ്പീഷിസുകളുടെയും ആവാസവ്യവസ്ഥകളുടെയും വിതരണത്തെപ്പറ്റിയുള്ള പഠനമാണ് **ജൈവഭൂമിശാസ്ത്രം**.

## ആമുഖം

## അവലംബം
# ജൈവശാഖാവർഗ്ഗീകരണവിജ്ഞാനീയം

**ഇംഗ്ലീഷ് വിലാസം**
പ്രദർശിപ്പിക്കുക

ഒരു പൊതുപൂർവ്വികജീവി(Common ancestor)യേയും അതിന്റേതുമാത്രമായ എല്ലാ അവരോഹജീവശാഖികളേയും (descendant life forms) ചേർത്ത് സ്വതന്ത്രമായ ഒരു ശാഖയായി തിരിച്ച്, സമസ്ത ജീവജാലങ്ങളുടേയും വർഗ്ഗവിന്യാസം നടത്തുന്ന പഠനശാഖയെയാണു് ജീവശാസ്ത്രത്തിൽ ജൈവശാഖാവർഗ്ഗീകരണവിജ്ഞാനീയം (Cladistics) എന്നു പറയുന്നതു്. ഇത്തരം ഓരോ ശാഖകളേയും ഓരോ ക്ലേഡ് (ജീവശാഖ)ആക്കി തിരിച്ചിരിക്കുന്നു. ഉദാഹരണത്തിനു്, പക്ഷികൾ, ദിനോസാറുകൾ, മുതലകൾ ഇവയും ഇവയുടേയെല്ലാം പൊതുവായ പൂർവ്വികജീവിയും അതിന്റെ, നിലനിൽക്കുന്നതോ വംശനാശം വന്നതോ ആയ എല്ലാ അവരോഹജീവികളും ഒരുമിച്ച് ഒരൊറ്റ ക്ലേഡിൽ പെടുന്നു. ജൈവവ്യവസ്ഥാവിജ്ഞാനീയം (biological systematics) അനുസരിച്ച് ഒരു ക്ലേഡ് വംശവൃക്ഷത്തിന്റെ (phylogenic tree of life)ഒരു സ്വതന്ത്രമായ മോണോഫൈലെറ്റിക്‌(ഒരേ ഫൈലത്തിൽ അംഗമായ ജീവികളുടെ കൂട്ടം)ശാഖയാണു്.

ജൈവശാഖാവർഗ്ഗീകരണരീതി മറ്റു ജീവശാസ്ത്രവർഗ്ഗീകരണസമ്പ്രദായങ്ങളിൽ നിന്നു വ്യത്യസ്തമാകാം. ഉദാഹരണത്തിനു് ഫെനെറ്റിക്സ് എന്ന വർഗ്ഗീകരണരീതിയിൽ ജീവജാലങ്ങൾക്കിടയിൽ കാണപ്പെടുന്ന പൊതുവായ രൂപ-രൂപാന്തരസാദൃശ്യമാണു് അവയെ പല കൂട്ടങ്ങളായി വിഭജിക്കുവാൻ കണക്കിലെടുക്കുന്നതു്. എന്നാൽ ക്ലേഡിസ്റ്റിക്സിൽ മുഖ്യമായും പരിഗണിക്കുന്നതു് പരിണാമപ്രക്രിയയിലൂടെ അവയ്ക്കു പൊതുവായി കൈവന്ന പ്രകൃതങ്ങളേയും സ്വഭാവങ്ങളേയുമാണു്. മുമ്പു സ്വീകരിച്ചിരുന്ന വർഗ്ഗീകരണസമ്പ്രദായങ്ങളിൽ ആകമാനമുള്ള രൂപസാദൃശ്യങ്ങളായിരുന്നു വിഭജനത്തിനുള്ള മാനദഡണ്ഡങ്ങൾ എങ്കിൽ, ശാഖാവർഗ്ഗീകരണരീതിയിൽ ഒരു ജീവിയുടെ പരിണാമഘട്ടം എത്ര തലമുറയ്ക്കു മുമ്പായിരുന്നു എന്നതും അതുമൂലം ഏതേതൊക്കെ മറ്റു ജീവികൾ അതേ ഗണത്തിൽ വരുന്നു, അവയ്ക്കു പൊതുവായി എന്തൊക്കെ പ്രകൃതങ്ങൾ ഉണ്ട് എന്നുള്ളതുമാണു്.
# നിയോഡാർവിനിസം

ഡാർവിന്റെ പരിണാമ ആശയങ്ങളെ പിൽക്കാല ജനിതശാസ്ത്രഅറിവുകളുടെ വെളിച്ചത്തിൽ വിശദീകരിക്കുന്ന ആധുനിക പരിണാമശാസ്ത്രമാണ് നിയോഡാർവിനിസം.

ക്രോമസോമുകളിലും ജീനുകളിലുമുണ്ടാകുന്ന മ്യുട്ടേഷനുകൾ ഓരോ ജിവിയിലും വൈവിധ്യത്തിന് കാരണമാകുന്നു. പ്രകൃതിനിർദ്ധാരണ ഫലമായി മാറിയ സാഹചര്യങ്ങളുമായി ഒത്തുപോകുന്നവ നിലനിൽക്കുകയും അല്ലാത്തവ നശിക്കുകയും ചെയ്യുന്നു.
പുതിയജീവി വർഗ്ഗ ഉദയത്തിന് ഒറ്റപ്പെടലും കാരണമാണ് .വൻകര വിസ്ഥാപനം , പ്രകൃതി ക്ഷോഭം ,മരുഭൂമി ,പർവതനിരകൾ, നദികൾ എന്നിവ സൃഷ്ടിക്കുന്ന സ്വാഭാവിക തടസ്സകൾ ഒറ്റപ്പെടലിലേക്ക് നയിക്കുന്നു. ഇത്തരം ഒറ്റപ്പെട്ട ജീവസമൂഹങ്ങളിൽ
നിരന്തരം മ്യൂട്ടേഷനുകൾ വഴി പുതിയ ജീവി വർഗ്ഗങ്ങൾ ഉടലെടുക്കുന്നു.

ഉദാഹരണം:

1. മറ്റ് വൻകരകളിൽ ഉണ്ടായിരുന്ന സഞ്ചിമൃഗങ്ങൾ ഇപ്പോൾ ആസ്ട്രേലിയയിലെ കാണപ്പെടുന്നുള്ളൂ .വൻകരാവിസ്ഥാപനം ഏഷ്യയിൽ നിന്നും ആസ്ട്രേലിയിലേക്ക് കരബന്ധം ഇല്ലാതാക്കി. ഇതുമൂലം വൻകരകളിൽ സസ്തനികൾ പരിണാമിക്കുകയും ഒറ്റപ്പെട്ട സഞ്ചിമൃഗങ്ങൾ അവിടുത്തെ മത്സരത്തിൽ പൂർണ്ണമായി നശിക്കുകയും ചെയ്തു.
2. അമേരിക്കയിൽ നിന്നും ആഫ്രിക്കയിലേക്കും ഏഷ്യയിലേക്കും വ്യാപിച്ച് മരുഭൂമിയിലെ ജീവിതത്തിന് അനുകൂലനം സിദ്ധിച്ച ഒട്ടകമാണ് അറേബ്യേൻ ഒട്ടകം . ശൈത്യത്തെഅതിജീവിക്കാനുള്ള അനുകൂലനം സിദ്ധിച്ചവയാണ് ബാക്ട്രിയൻ ഒട്ടകം.
# വംശജനിതകവിജ്ഞാനീയം

**ഇംഗ്ലീഷ് വിലാസം**

തന്മാത്രാശ്രേണീകരണ(Molecular sequencing)ത്തിൽ നിന്നും രൂപപരിണാമവിവരങ്ങളുടെ പട്ടികകളിൽ (morphological data matrices) നിന്നും ലഭിക്കുന്ന വിവരങ്ങൾ ഏകോപിപ്പിച്ച് അതിൽനിന്നും ലഭ്യമായ പാഠങ്ങളെ അവലംബിച്ച് ജീവിവംശങ്ങളുടെ അന്യോന്യമുള്ള ജനിതകബന്ധത്തെക്കുറിച്ചു പഠിക്കുന്ന ശാസ്ത്രശാഖയാണു് വംശജനിതകശാസ്ത്രം അഥവാ ഫൈലോജെനറ്റിക്സ്(Phylogenetics)/**[invalid input: 'icon']**faɪl**[invalid input: 'ɵ']**dʒɪˈnɛtɪks/). ഫൈലോജെനറ്റിക്സ് എന്ന വാക്കുൽഭവിച്ചതു് ഗോത്രം അഥവാ വംശം എന്നർത്ഥമുള്ള ഫൈലേ (*phyle* (φυλή) / *phylon* (φῦλον)) , ജനനത്തെ സംബന്ധിച്ചതു് എന്നർത്ഥമുള്ള ജെനെറ്റിക്കോസ് (*genetikos* (γενετικός)) *genesis* (γένεσις) "origin" and "birth". എന്നീ ഗ്രീക്ക് മൂലപദങ്ങളിൽ നിന്നാണു്.

ജീവിവർഗ്ഗങ്ങളുടെ തരംതിരിവും തിരിച്ചറിയലും നാമകരണവും കൈകാര്യം ചെയ്യുന്ന, ജീവശാസ്ത്രത്തിന്റെ തന്നെ മറ്റൊരു വിഭാഗമായ വർഗ്ഗവിഭജനവിജ്ഞാനീയം (taxonomy) ശാസ്ത്രീയമായി വികസിപ്പിക്കുന്നതിലും സമ്പുഷ്ടമാക്കുന്നതിലും വംശജനിതകശാസ്ത്രം നല്ലൊരു പങ്കു വഹിക്കുന്നുണ്ടു്. എങ്കിലും രീതിശാസ്ത്രത്തിലും (methodology) യുക്തിമാർഗ്ഗത്തിലും വേറിട്ട അസ്തിത്വമുള്ള ശാസ്ത്രശാഖകളാണിവ രണ്ടും.

വംശജനിതകവ്യവസ്ഥാവിജ്ഞാനീയം (phylogenetic systematics) എന്ന മറ്റൊരു ജീവശാസ്ത്രശാഖയുടെ ഭാഗമായ ജൈവശാഖാവർഗ്ഗീകരണവിജ്ഞാനീയത്തിൽ(Cladistics വംശജനിതകവിജ്ഞാനീയവും വർഗ്ഗവിഭജനവിജ്ഞാനീയവും അന്യോന്യം സമ്മേളിക്കുന്നു.

ജൈവവ്യവസ്ഥാവിജ്ഞാനീയം (Biological systematics) മൊത്തമായി എടുത്താൽ, പരിണാമവംശവൃക്ഷത്തിന്റെ സമ്പൂർണ്ണമായ ഗവേഷണത്തിനു് വംശജനിതകവിശ്ലേഷണം (phylogenetic analysis) ഒരു അത്യന്താപേക്ഷിത ഉപകരണമായി മാറിയിട്ടുണ്ടു്.

## ഇതും കാണുക

1. . തന്മാത്രാവംശജനിതകവിജ്ഞാനീയം
2. . പുനരനുകരണസിദ്ധാന്തം
3. . ജൈവശാഖാവർഗ്ഗീകരണവിജ്ഞാനീയം
4. . വർഗ്ഗവിഭജനവിജ്ഞാനീയം

## അവലംബം

## പുറത്തേക്കുള്ള കണ്ണികൾ
# പാലിയെന്റോളജി

**ഇംഗ്ലീഷ് വിലാസം**

ചരിത്രാതീതകാല ജീവജാലങ്ങളെ കുറിച്ചുള്ള പഠനം ആണ് **പാലിയെന്റോളോജി**. ഫോസ്സിലുകളുടെ പഠനം, ജീവികളുടെ പരിണാമം, അവയ്ക്ക് മറ്റു ജീവികളും പരിസ്ഥിതിയുമായുള്ള പ്രവർത്തനങ്ങൾ, പുരാതന ആവാസ വ്യവസ്ഥ എന്നിവയും പാലിയെന്റോളോജിയുടെ പഠന പരിധിയിൽ വരുന്നു.

## ഉപശാഖകൾ

പാലിയെന്റോളജിയെ പല ശാഖകൾ ആയി തിരിച്ചിട്ടുണ്ട്, അതിൽ മുഖ്യമായവ താഴെ കൊടുക്കുന്നു.

* വെർറ്റിബ്രറ്റ് പാലിയെന്റോളോജി (നട്ടെല്ലുള്ള ജീവികളുടെ ഫോസ്സിലുകളെ കുറിച്ച് പഠിക്കുന്നവ)
* ഇൻവെർറ്റിബ്രറ്റ് പാലിയെന്റോളോജി (നട്ടെല്ല് ഇല്ലാത്ത ജീവികളുടെ ഫോസ്സിലുകളെ കുറിച്ച് പഠിക്കുന്നവ)
* പാലിയോബോട്ടണി (ഫോസ്സിൽ ആയ സസ്യജാലങ്ങളെ കുറിച്ച് പഠിക്കുന്നവ)
* മൈക്രോപാലിയെന്റോളോജി (എല്ലാ തരം മൈക്രോസ്കോപിക് ഫോസ്സിലുകളെയും കുറിച്ച് പഠിക്കുന്നവ)

## അവലംബം
# സിസ്റ്റമാറ്റിക്സ്

ഫൈലോജെനെറ്റിക് (phylogenetic), ഫനെറ്റിക് (phenetic) ആശയങ്ങളുടെ താരതമ്യം
**സിസ്റ്റമാറ്റിക്സ്** എന്നത് ഭൂതകാലത്തിലേയും, വർത്തമാനകാലത്തിലേയും ജീവരൂപങ്ങളുടെ വൈവിധ്യത്തേയും, സമയത്തിലൂടെ ജീവവസ്തുക്കൾ തമ്മിലുള്ള ബന്ധങ്ങളെപ്പറ്റിയും പഠിക്കുന്ന ശാസ്ത്രശാഖയാണ്. ബന്ധങ്ങളെ പരിണാമവൃക്ഷങ്ങളുപയോഗിച്ച് ദൃശ്യവൽക്കരിക്കുന്നു (പര്യായപദങ്ങൾ: ക്ലാഡോഗ്രാമുകൾ, ഫൈലോജെനെറ്റിക് വൃക്ഷങ്ങൾ, ഫൈലോജെനീസ്). ഫൈലോജനികൾക്ക് രണ്ട് ഘടകങ്ങളുണ്ട്, ബ്രാഞ്ചിംഗ് ഓർഡറും (ഗ്രൂപ്പ് ബന്ധങ്ങൾ കാണിക്കുന്നു), ബ്രാഞ്ച് ലെങ്തും (പരിണാമത്തിന്റെ അളവ് കാണിക്കുന്നു). സ്പീഷീസുകളുടെയും, ഉയർന്ന ടാക്സോണുകളുടേയും ഫൈലോജെനെറ്റിക് വൃക്ഷങ്ങൾ പ്രത്യേകതകളുടെ പരിണാമത്തെപ്പറ്റിയും (ഉദാഹരണം: ഘടനാപരം അല്ലെങ്കിൽ തന്മാത്ര സവിശേഷതകൾ), ജീവികളുടെ വിതരണത്തെപ്പറ്റിയും പഠിക്കാൻ ഉപയോഗിക്കുന്നു (ബയോജോഗ്രഫി). സിസ്റ്റമാറ്റിക്സ്, മറ്റൊരു തരത്തിൽ പറഞ്ഞാൽ ഭൂമിയിലെ ജീവന്റെ പരിണാമചരിത്രത്തെപ്പറ്റി മനസ്സിലാക്കാൻ ഉപയോഗിക്കുന്നു.

## നിർവചനവും ടാക്സോണമിയോഡുള്ള ബന്ധവും

## ടാക്സോണമിക സവിശേഷതകൾ

വിവിധതരം ടാക്സോണമിക സവിശേഷതകൾ:

|  |  |
| --- | --- |
| * രൂപശാസ്ത്രപരമായ സവിശേഷതകൾ
	+ General external morphology
	+ Special structures (e.g. genitalia)
	+ Internal morphology (anatomy)
	+ Embryology
	+ Karyology and other cytological factors
* ശരീരശാസ്ത്രപരമായ സവിശേഷതകൾ
	+ Metabolic factors
	+ Body secretions
	+ Genic sterility factors
* തന്മാത്രാപരമായ സവിശേഷതകൾ
	+ Immunological distance
	+ Electrophoretic differences
	+ Amino acid sequences of proteins
	+ DNA hybridization
	+ DNA and RNA sequences
	+ Restriction endonuclease analyses
	+ Other molecular differences
 | * സ്വഭാവ സവിശേഷതകൾ
	+ Courtship and other ethological isolating mechanisms
	+ Other behavior patterns
* പാരിസ്ഥിതികമായ സവിശേഷതകൾ
	+ Habitats and hosts
	+ Food
	+ Seasonal variations
	+ Parasites
	+ Host reactions
* ഭൂമിശാസ്ത്രപരമായ സവിശേഷതകൾ
	+ General biogeographic distribution patterns
	+ Sympatric-allopatric relationship of populations

  |

## ഇതും കാണുക

* Biological classification
* Cladistics - a methodology in systematics
* Evolutionary systematics - a school of systematics
* Global biodiversity
* Phenetics - a methodology in systematics that does not infer phylogeny
* Phylogeny - the historical relationships between lineages of organism
* 16S ribosomal RNA - an intensively studied nucleic acid that has been useful in phylogenetics
* Phylogenetic comparative methods - use of evolutionary trees in other studies, such as biodiversity, comparative biology. adaptation, or evolutionary mechanisms
* Scientific classification and Taxonomy - the result of research in systematics

## അവലംബം

### കൂടുതൽ വായനയ്ക്ക്

* Schuh, Randall T. and Andrew V. Z. Brower. 2009. *Biological Systematics: Principles and Applications, 2nd edn.* ISBN 978-0-8014-4799-0
* Simpson, Michael G. 2005. *Plant Systematics*. ISBN 978-0-12-644460-5
# പ്രാചീന ഗ്രീക്ക് ഭാഷ

**ഇംഗ്ലീഷ് വിലാസം**

| പ്രാചീന ഗ്രീക്ക് ഭാഷ |
| --- |
| Ἑλληνική **Hellēnikḗ** |
| Inscription about the construction of the statue of Athena Parthenos in the Parthenon, 440/439 BC |
| ഭൂപ്രദേശം | eastern Mediterranean |
| കാലഘട്ടം | 9th century BC to the 4th century AD |
| ഭാഷാകുടുംബം | Indo-European
* Hellenic
	+ **പ്രാചീന ഗ്രീക്ക് ഭാഷ**
 |
| ലിപികൾ | Greek alphabet |
| ഭാഷാ കോഡുകൾ |
| ഐ.എസ്.ഒ. 639-2 | `grc` |
| ഐ.എസ്.ഒ. 639-3 | `grc` (includes all pre-modern stages) |
| ഗ്ലോട്ടോലോഗ് | `anci1242` |
| Map of Ancient (Homeric) Greece |

Beginning of Homer's *Odyssey*
ബി.സി. ഒൻപതാം നൂറ്റാണ്ടുമുതൽ എ.ഡി ആറാം നൂറ്റാണ്ടുവരെ പുരാതന ഗ്രീസിൽ നിലവിലുണ്ടായിരുന്ന ഗ്രീക്ക് ഭാഷയുടെ വകഭേദങ്ങളെയാണ് **പ്രാചീന ഗ്രീക്ക് ഭാഷ** എന്ന് വിളിക്കുന്നത്. ഹോമർ ഉപയോഗിച്ചിരുന്ന ഭാഷ പ്രാചീന ഗ്രീക്ക് ആയിരുന്നു. ഇംഗ്ലീഷിൽ ഉപയോഗിക്കുന്ന പല വാക്കുകളും പ്രാചീന ഗ്രീക്ക് ഭാഷയിലുണ്ടായിരുന്നവയാണ്. നവോദ്ധാന കാലഘട്ടത്തിന് ശേഷം പാശ്ചാത്യലോകത്തിലെ പല വിദ്യാഭ്യാസ സ്ഥാപനങ്ങളിലെയും പഠനവിഷയമാണ് ഈ ഭാഷ.

## ഭാഷാഭേദങ്ങൾ

പ്രാചീന ഗ്രീക്ക് ഭാഷയ്ക്ക് കുറേ ഭാഷാഭേദങ്ങൾ ഉണ്ടായിരുന്നു. പ്രധാന ഭാഷാഭേദങ്ങൾ ആറ്റിക് അയോണിക്, അയോളിക്, ആർകഡീകൈപ്രോടി, ഡോറിക് എന്നിവയായിരുന്നുവെങ്കിലും ഇവയിൽത്തന്നെ ഉപവിഭാഗങ്ങളും നിലനിന്നിരുന്നു.

## അവലംബം
# ജീവി

**ഇംഗ്ലീഷ് വിലാസം**

| **ജൈവവൈവിധ്യം** Temporal range: Late Hadean - സമീപസ്ഥം |
| --- |
|  |
| These *Escherichia coli* cells provide an example of a prokaryotic microorganism |
| Scientific classification |
| (unranked): | Life on Earth (*Gaeabionta*) |
| Domains and Kingdoms |
| * Cellular life
	+ ബാക്റ്റീരിയ
	+ Neomura
		- Archaea
		- Eukarya
			* Bikonta
				+ Rhizaria
				+ Excavata
				+ Heterokonta
				+ Alveolata
				+ സസ്യങ്ങൾ
			* Unikonta
				+ Amoebozoa
				+ Fungi
				+ ജന്തുക്കൾ
* Non-cellular life (viruses) \*\*
 |

ജീവനുള്ളവയെ ജീവികൾ എന്ന് പറയുന്നു. (ഉദാഹരണമായി ജന്തുക്കൾ, സസ്യങ്ങൾ, പൂപ്പലുകൾ, സൂക്ഷ്മജീവികൾ). എല്ലാജീവികളും ഏതെങ്കിലും തരത്തിൽ ഉദ്ദീപനങ്ങളോട് പ്രതികരിക്കാൻ കഴിവുള്ളവയായിരിക്കും. പ്രത്യുത്പാദനം, വളർച്ച‌, വികാസം, തുടങ്ങിയവയാണ് മറ്റ് പ്രകൃതങ്ങൾ. ജീവികളുടെ ബാഹ്യഘടന, ആന്തരികഘടന, പരിസ്ഥിതിയുമായുള്ള പ്രവർത്തനങ്ങൾ എന്നിവ പഠിക്കുന്ന ശാസ്ത്രശാഖയാണ് ജീവശാസ്ത്രം. ജീവികളെ ഏകകോശജീവികൾ എന്നും ബഹുകോശജീവികൾ എന്നും തരംതിരിക്കാറുണ്ട്.

## ഇവകൂടി കാണുക

* ജീവൻ
* ജീവശാസ്ത്രം
* സസ്യശാസ്ത്രം
* ജന്തുശാസ്ത്രം

## പുറത്തേക്കുള്ള കണ്ണികൾ
# ടാക്സോൺ

**ഇംഗ്ലീഷ് വിലാസം**

ആഫ്രിക്കൻ ആനകൾ ഒരു സംഘം
ജൈവ-വർഗീകരണ ക്രമത്തിലെ ഏതെങ്കിലും ശ്രേണി അഥവാ പ്രയുക്തമാക്കാവുന്ന ഏതെങ്കിലും ജീവികളുടെ സംഘത്തെയാണ് **ടാക്സോൺ** എന്ന പദം കൊണ്ട് അർഥമാക്കുന്നത്. ജീവികളുടെ ശാസ്ത്രീയ വർഗീകരണ നിയമമാണ് ടാക്സോണമി എന്ന പേരിലറിയപ്പെടുന്നത്. വർഗീകരണ സ്ഥാനാനുക്രമത്തിലെ ഏതെങ്കിലും നിലയിലുള്ള ഏകസ്രോതോൽഭവജീവികളുടെ സംഘമാണ് ടാക്സോൺ എന്ന പദംകൊണ്ട് വിവക്ഷിക്കപ്പെടുന്നത്. ഇത് ഒരു പ്രത്യേക സ്പീഷീസോ കുടുംബമോ വർഗമോ ആവാം. ഒരു ലാറ്റിൻ നാമമോ അക്ഷരമോ അക്കമോ മറ്റെന്തെങ്കിലും പ്രതീകമോ ഉപയോഗിച്ച് ഇതിനെ നിർദ്ദേശിക്കുകയും ചെയ്യാം. ടാക്സോണിന്റെ ബഹുവചനം ടാക്സ എന്നാണ്.

ടാക്സ അഥവാ വർഗീകരണ സംഘങ്ങൾ തിരിച്ചറിയപ്പെടുന്നത് അതിർത്തി നിർണയിക്കപ്പെടാവുന്നതും വിവരിക്കപ്പെടാവുന്നതുമായ നൈസർഗിക അസ്തിത്വങ്ങളായാണ്. ഒരു ടാക്സോണിലെ അംഗങ്ങളെ സദൃശസവിശേഷതകളുടെ പരസ്പര പങ്കുവയ്ക്കലിലൂടെ തിരിച്ചറിയാനാവും. സ്വഭാവവിശേഷങ്ങളുടെ വ്യത്യാസം വഴി ഒരു ടാക്സോണിനെ മറ്റൊരു ടാക്സോണിൽ നിന്നും തിരിച്ചറിയാനും കഴിയും. രണ്ട് ടാക്സയുടെ പരിണാമ ബന്ധങ്ങൾക്കിടയിലുണ്ടെന്ന് കരുതപ്പെടുന്ന വിടവിനെയാണ് സ്വഭാവവിശേഷങ്ങളുടെ ഈ വ്യത്യാസം പ്രതിനിധാനം ചെയ്യുന്നത്. ഒരു ടാക്സോണിലെ അംഗങ്ങൾ തമ്മിൽ ഏകസ്രോതോത്പത്തി പങ്കുവയ്ക്കുന്നുമുണ്ട്.

സ്പീഷീസിന്റെ ടാക്സ പ്രത്യേക ശ്രദ്ധ അർഹിക്കുന്നു. ഇവയ്ക്കു തനതു പ്രത്യേകതകളുണ്ട്. ഒരു സ്പീഷീസിലെ അംഗങ്ങൾ തമ്മിൽ സങ്കരണം നടക്കുമെങ്കിലും ഇവ മറ്റു സ്പീഷീസിൽ നിന്നും പ്രത്യുത്പാദന വിയോജനം കാത്തു സൂക്ഷിക്കുന്നു.

ടാക്സോണും കാറ്റഗറി അഥവാ സംവർഗവും എങ്ങനെ ഉപയോഗപ്പെടുത്തണം എന്നതിനെപ്പറ്റി ചില തെറ്റിദ്ധാരണകളും നിലനിൽക്കുന്നുണ്ട്. സംവർഗം ചില സങ്കല്പനങ്ങളെ കുറിക്കാനുപയോഗിക്കുന്ന പദമാണ്. ഇതിനെ ശരിയായി നിർവചിക്കാനുമാവും. അതേസമയം ടാക്സ എന്നത് പ്രകൃതിയിലുള്ള ജീവജാലങ്ങളുടെ സംഘങ്ങളാണ്. എങ്കിലും ഒരു ടാക്സോണിനെ തിരിച്ചറിയാനും മറ്റൊരു ടാക്സോണിൽ നിന്നും വേർതിരിച്ചു നിർത്താനും വർഗീകരണ സ്ഥാനക്രമത്തിൽ ഒരു പ്രത്യേക സ്ഥാനം നൽകാനും ഉള്ള സരളരീതികളൊന്നും നിലവിലില്ല.

## പുറംകണ്ണികൾ

* taxon (biology)
* GRIN Taxonomy for Plants

|  |  |
| --- | --- |
|  | **കടപ്പാട്:** കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാക്സോൺ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം. |
# ജൈവരസതന്ത്രം

**ഇംഗ്ലീഷ് വിലാസം**
പ്രദർശിപ്പിക്കുക

ജൈവവസ്തുക്കളുടെ രാസക്രമീകരണങ്ങളെക്കുറിച്ച് പഠിക്കുന്ന ശാസ്ത്രശാഖയാണ്‌ ജൈവരസതന്ത്രം അഥവാ ബയോ കെമിസ്ട്രി. ജന്തുക്കളും സസ്യങ്ങളും രാസവസ്തുക്കൾ കൊണ്ടാണ്‌ നിർമ്മിക്കപ്പെട്ടിരിക്കുന്നത്. ജീവൻ നിലനിർത്തുന്നതിന്‌ ഈ രാസവസ്തുക്കൾ തുടർച്ചയായി മാറ്റത്തിന് വിധേയമായി മറ്റു രാസവസ്തുക്കളായി മാറിക്കൊണ്ടിരിക്കുന്നു. ഈ രാസവസ്തുക്കളെക്കുറിച്ചും അവയുടെ രാസമാറ്റങ്ങളെക്കുറിച്ചും ഈ ശാഖ പഠനം നടത്തുന്നു. ഈ മേഖലയിലെ പുരോഗതി നിരവധി ജീവൻ‌രക്ഷാ ഔഷധങ്ങളുടെ വികാസത്തിന്‌ വഴിതെളിച്ചിട്ടുണ്ട്.

മനുഷ്യ ശരീരത്തിലെ മുഖ്യ ഘടകങ്ങൾ. പ്രധാന ഘടകങ്ങൾ ഏറ്റവും കുറഞ്ഞത് മുതൽ സമൃദ്ധിയുള്ള മൂലകങ്ങൾ വരെ കാണിക്കുന്നു.
# പ്രത്യുൽപ്പാദനാവയവം

**ഇംഗ്ലീഷ് വിലാസം**

പുഷ്പിക്കുന്ന സസ്യങ്ങളുടെ പ്രത്യുല്പാദനാവയവങ്ങൾ അവയുടെ പൂക്കളാണ്.
ലൈംഗികപ്രത്യുൽപ്പാദനത്തിൽ ഉൾപ്പെടുന്ന ഭാഗങ്ങളെ **പ്രത്യുൽപ്പാദന അവയവങ്ങളെന്ന്** ഇടുങ്ങിയ അർത്ഥത്തിൽ വിളിക്കാവുന്നതാണ്.
പുഷ്പിക്കുന്ന സസ്യങ്ങളുടെ പ്രത്യുല്പാദനാവയവങ്ങൾ അവയുടെ പൂക്കളാണ്. കോണിഫെറസ് സസ്യങ്ങളുടെ പ്രത്യുല്പാദനാവയവം കോണുകളാണ്. മോസുകൾ, ഫേണുകൾ, തുടങ്ങിയ സസ്യങ്ങൾക്ക് പ്രത്യുല്പാദനത്തിനുള്ള അവയവങ്ങൾ ഗാമീറ്റാൻജിയ എന്ന ഭാഗമാണ്. മനുഷ്യരിൽ ലിംഗം, യോനി എന്നീ ലൈംഗികാവയവങ്ങളും വൃഷണം, ഗർഭപാത്രം, ഓവറി തുടങ്ങിയവയും ഇതിൽ ഉൾപ്പെടുന്നു. എന്നാൽ സ്ത്രീ ലൈംഗികാവയവമായ കൃസരി അഥവാ ഭഗശിശ്നിക പ്രത്യുത്പാദനത്തിൽ യാതൊരു പങ്കും വഹിക്കുന്നില്ല.

## അവലംബം